cyanic-selkie/wikianc huggingface dataset:
Kolavian lento 348
Kolavian lennon 348 onnettomuus tapahtui 1. tammikuuta 2011 Surgutin kansainvälisellä lentoasemalla, kun Tupolev Tu-154B-2 -tyyppinen matkustajakone, rekisteriltään RA-85588, syttyi tuleen ja myöhemmin räjähti rullatessaan kohti kiitotietä. Kone oli lähdössä Surgutista kohti Moskovaa mukanaan 116 matkustajaa ja kahdeksan miehistön jäsentä. Toistaiseksi tuntemattomasta syystä syttynyt kone tuhoutui palossa täysin. Onnettomuudessa kuoli kolme ihmistä ja loukkaantui 43.
Kožva
Kožva (komiksi ja venäjäksi Ко́жва) on Petšoran sivujoki Komin tasavallassa Venäjällä. Sen pituus on 194 kilometriä ja valuma-alueen laajuus 9 560 neliökilometriä.
Kolavian lento 348
Lentokone
Onnettomuudessa tuhoutunut kone oli Tupolev Tu-154B-2 -tyyppinen matkustajakone rekisteriltään RA-85588. Koneen ensilento tapahtui vuonna 1983. Kone luovutettiin Aeroflotille, jonka palveluksessa se aloitti rekisterillä CCCP-85588. Vuosien 1994 ja 1999 aikana kone oli Mavial Magadan Airlinesin käytössä, minkä jälkeen se jatkoi Vladivostok Airin palvelukseen. Huhtikuusta 2007 alkaen kone oli Kolavian palveluksessa.
Kožva
Joen nimi perustuu komin murresanaan köža ’sora’ ja va ’vesi’. Sen suussa sijaitsee Kožvan kaupunkimainen taajama.
Kolavian lento 348
Lentokone
Tupolev Tu-154 -tyyppisiä matkustajakoneita pidetään yleisesti ottaen vanhentuneina, ja niillä ei saa operoida enää esimerkiksi Länsi-Euroopassa melurajoitusten vuoksi. Konetyypin ensilento tapahtui 1968. Vanhempaa B-mallia, jollainen tuhoutunut kone oli, valmistettiin vuodesta 1975 alkaen kaikkiaan 111 kappaletta. Venäjän liikenneviranomaisten mukaan konetyyppiä on edelleen aktiiviliikenteessä 14 kappaletta Kolavian onnettomuuden jälkeen. Uudemman M-mallin valmistus alkoi 1984.
Konetyypille on sattunut monia ihmishenkiä vaatineita onnettomuuksia, ja huoli koneen turvallisuudesta ja luotettavuudesta on kasvanut. Monet lentoyhtiöt, mukaan lukien Venäjän kansallinen lentoyhtiö Aeroflot, on luopunut konetypistä sen epäluotettavuuden ja ikääntyneisyyden vuoksi. Huhtikuussa 2010 Puolan presidentti Lech Kaczynski menehtyi Puolan ilmavoimien Tupolev Tu-154M -koneen maahansyöksyssä Länsi-Venäjällä.
Onnettomuus
Onnettomuus tapahtui noin kello 13.12 paikallista aikaa (8.12 UTC) Surgutin kansainvälisellä lentoasemalla. Kone oli rullaamassa kiitotielle, kun palo syttyi ja levisi nopeasti matkustamoon. Palo oletettiin aluksi saaneen alkunsa koneen moottoreista, mutta myöhemmin tutkinnan aikana palon on todettu alkaneen koneen rungon keskiosasta, mahdollisesti oikosulusta. Koneen miehistö antoi välittömästi evakuointimääräyksen havaittuaan uhkaavan palon. Onnettomuudessa menehtyi kolme ihmistä ja loukkaantui 43 ihmistä, pääasiassa hengitettyään vaarallisia palosta aiheutuneita kaasuja. Kone räjähti palon saavutettua polttoainetankit, jolloin tuli levisi yli sadan neliömetrin alueelle. Suurin osa matkustajista oli ehditty evakuoimaan ennen räjähdystä. Onnettomuuden silminnäkijöiden mukaan evakuointi oli tapahtunut verkkaisesti ja kesti kauan ennen kuin varauloskäynnit saatiin auki. Kone tuhotui kokonaan onnettomuudessa. Palo saatiin sammumaan kello 13.45 paikallista aikaa (8.45 UTC). Tapahtumahetkellä lämpötila oli noin −30 °C. Koneen käyttöhistorian aikana koneen moottoreissa tiedetään olleen ongelmia.
Tiedot uhriluvuista ja tapahtumien kulusta vaihtelevat. Helsingin Sanomien mukaan Venäjän turvallisuusviranomaisten edustaja oli kertonut koneen räjähtäneen kiitotielle rullauksen aikana. Lisäksi alun perin ilmoitettiin, että onnettomuus olisi vaatinut vain yhden uhrin. Luku nostettiin myöhemmin kolmeen. CNN tietojen mukaan menehtyneitä olisi ollut neljä. RIA Novosti ehti uutisoimaan onnettomuuden jälkeen, että tuhoutunut kone olisi ollut Tupolev Tu-134 -tyyppinen ja että onnettomuus olisi tapahtunut lentoonlähdön aikana. Uutistoimisto oikaisi myöhemmin artikkeliaan, mutta se tosin kertoi myös, että koneessa olisi ollut 18 miehistön jäsentä, mikä oli huomattavasti enemmän kuin muiden lähteiden tiedoissa. Myöhemmin RIA Novosti tarkensi koneessa olleen kahdeksan miehistön jäsentä ja kymmenen Kolavian työntekijää. Uusimpien tietojen mukaan työntekijöitä koneessa olisikin ollut 11.
Onnettomuustutkinta
Venäjän onnettomuustutkintaviranomaiset avasivat tutkinnan onnettomuussyyn selvittämiseksi. Koneen lentoarvotallennin ja ohjaamokeskustelunauhoitin on kerätty talteen ja niiden analysoiminen on aloitettu. Venäjän liikenneturvallisuusvirasto kehotti onnettomuutta seuranneena päivänä venäläisiä lentoyhtiöitä jäädyttämään lennot Tupolev Tu-154B -koneilla. Tutkintalautakunta ilmoitti tutkivansa, noudatettiinko tilanteessa ilmailumääräyksiä.
Toistaiseksi tutkimuksissa on todettu palon alkaneen koneen rungosta, ei moottoreista. Myös APU on suljettu pois palon aiheuttajista. Mahdollisena syynä pidetään tällä hetkellä oikosulkua.
Peachtree Road
Kappaleet
Kaikki kappaleet kirjoittanut Elton John ja Bernie Taupin.
Tauno Viljanen
Tauno Viktor (T. V.) Viljanen (6. syyskuuta 1901 Helsinki – 17. huhtikuuta 1973 ) oli suomalainen kenraaliluutnantti, joka toimi Suomen yleisesikunnan päällikkönä vuosina 1955–1961.
Viljanen toimi talvisodassa Kannaksen armeijan esikunnassa toimistoesiupseerina ja myöhemmin I armeijakunnan esikuntapäällikkönä. Hän toimi jatkosodassa vuosina 1941–1942 päämajan operatiivisessa osastossa Maavoimatoimiston päällikkönä. Viljanen komensi 12. joulukuuta 1942 alkaen jalkaväkirykmentti 16:a ja 16. marraskuuta 1943 alkaen jalkaväkirykmentti 1:ä. Aunuksen ryhmän operatiivisen osaston päällikkönä hän toimi 1944. Myöhemmin vuonna 1944 hän oli III armeijakunnan esikuntapäällikkönä.
Sodan jälkeen Viljanen oli pääesikunnan sotahistoriallisen toimiston päällikkö vuosina 1944–1946, jalkaväkirykmentti 9:n komentaja 1947–1948, Reserviupseerikoulun johtaja 1948–1952, pääesikunnan operatiivisen osaston päällikkö 1952–1954 ja yleisesikunnan päällikkö 1956–1961. Hän loi sotien jälkeen uudelleen aloitetulle reserviupseerikoulutukselle perusteet ja muodot.
Ylennykset: reservivänrikki 1921, vänrikki 1923, luutnantti 1925, kapteeni 1929, majuri 1939, everstiluutnantti 1941, eversti 19.11.1944, kenraalimajuri 26.1.1954, kenraaliluutnantti 8.2.1956.
Genève-Servette HC
Genève-Servette HC ("Servette", "GSHC") on sveitsiläinen jääkiekkojoukkue Genevestä. Joukkue pelaa maan pääsarjassa National League:ssä. Vuonna 2023 Servette voitti ensimmäisen kerran Sveitsin mestaruuden.
Joukkueenjohto
Lähde: EliteProspects
Sikstuksen kappeli
Historia
Kappeli on suorakulmion muotoinen, 40,93 metriä pitkä ja 13,42 metriä leveä. Sen mittasuhteet on otettu Raamatussa kuvatusta Jerusalemin temppelistä. Alkuperäinen arkkitehtoninen suunnitelma oli Baccio Pontellin, itse kappelin rakennustöitä ohjasi Giovannino de Dolci. Ensimmäinen messu kappelissa pidettiin 9. elokuuta 1483. Kappelin pyhä sali oli tarkoitettu kardinaalien kokouksiin ja sitä käytetään nykyisinkin paavia valittaessa.
Vuosina 1481–1483 Sixtus tilasi kappeliin freskot sen ajan suurimmilta italialaisilta taidemaalareilta, muun muassa Botticellilta, Signorellilta, Peruginolta ja Ghirlandaiolta, joka oli Michelangelon ensimmäinen opettaja. He maalasivat sivuseinille sarjat Mooseksen ja Kristuksen elämästä ja niiden ylle, ikkunoiden väliin, kuvia merkittävistä paaveista. Paavi Leo X tilasi taidemaalari Rafaelin suunnittelemaan kappelin sivuseinille seinävaatteet, jotka esittivät kohtauksia evankeliumeista ja apostolien töistä.
Paavi Julius II tilasi Michelangelolta kattoholvin maalauksen vuonna 1508, ja tämä lopetti työn vuonna 1512. Yli kaksikymmentä vuotta myöhemmin paavi Paavali III tilasi Michelangelolta alttarin yläpuolella olevan freskon Viimeinen tuomio, jonka tämä maalasi vuosina 1535–1541.
Kappeli restauroitiin vuosina 1981–1994, koska pöly ja noki olivat vuosisatojen mittaan lianneet maalaukset. Puhdistuksen jälkeen freskot saivat takaisin alkuperäisen väriloistonsa. Nykyään kappeliin on asennettu ilmastointilaite, joka suodattaa ulkoa tulevan epäpuhtaan ilman.
Sikstuksen kappeli on yksi länsimaiden tunnetuimmista kirkkorakennuksista, lähes yksinomaan maalaustensa ansiosta. Kappelissa käy päivittäin noin 25 000 vierailijaa, ja vuodessa kävijöitä on yli neljä miljoonaa. Vieraat tuovat mukanaan pölyä, hikeä ja hilsettä, jotka takertuvat seiniin ja kattoon ja uhkaavat maalauksia. Vatikaani ei kuitenkaan aio rajoittaa kävijämääriä, vaan pyrkii parantamaan kappelin ilmanvaihtojärjestelmää.
Freskot
thumb|Kattomaalaukset. thumb|[[Michelangelo, Aatamin luominen.]] thumb|[[Michelangelo, Viimeinen tuomio.]] Vaikka Michelangelo ei pitänytkään itseään taidemaalarina, vaan kuvanveistäjänä, hän antautui työlleen täysin voimin ja lopulta jopa laajensi paavin suunnittelemaa kuvaohjelmaa. Hänen ehdotuksensa käsitti yli 300 hahmoa ja oli alkuperäistä suunnitelmaa paljon mittavampi. Apostolien asemesta hän maalasi seitsemän profeettaa ja viisi sibyllaa istumassa kivipenkeillä lukemassa kirjoja tai kirjoittamassa näkyjään muistiin. Näiden rinnalla, katon keskiosassa, on kuvaus yhdeksästä Vanhan testamentin kertomuksesta.
Viisi katon keskellä olevista yhdeksästä maalauksesta kuvaa luomiskertomusta: Valon ja pimeän erotus, Auringon ja kuun luominen, Taivaan ja veden erotus ja kahdessa erillisessä kuvakentässä Aatamin ja Eevan luominen. Michelangelon kuva Jumalasta on hyvin kuuluisa. Jumalalla on vakaa katse, ryppyinen otsa ja tuulessa liehuva harmaa tukka ja parta. Lyhennetyn perspektiivin ansiosta hän näyttää joissain kuvissa tulevan taivaasta suoraan katsojaa kohti.
Tunnetuin luomiskertomuksen freskoista on Aatamin luominen, jossa Jumala antaa ihmiselle elämän koskettamalla tätä sormenpäällä. Aatami makaa maassa kauniina ja voimakkaana, ja Jumala lähestyy enkelien kannattamana, kääriytyneenä laajaan viittaan kuin purjehtien tyhjyydessä. Aatami näyttää heräävän syvästä unesta katsoen hartaana Jumalan isällisiä kasvoja. Hän jaksaa vaivoin nostaa kättään ja ojentaa etusormeaan. Käsien kosketus on kuvan sommittelun keskipiste ja siihen on keskitetty koko maalauksen jännitys ja energia.
Paratiisista karkotuksessa Michelangelo ilmaisi tapahtumien dramatiikan karun pelkistetyssä maisemassa. Aatamin ja Eevan vartalot ovat pelokkaasti kyyryssä ja heidän kasvoillaan on kärsivän vääristynyt ilme. Nainen ei ole tässä esitetty yksin syylliseksi vaan kummatkin näyttävät jakavan syyllisyytensä. Paratiisia esittävässä kuvassa Aatami ja Eeva ovat kehystetty heitä ympäröivään tilaan, mutta karkotuksen jälkeen he näyttävät joutuneen uhkaavan äärettömään ympäristöön.
Viimeinen tuomio on alttariseinällä oleva jättiläismäinen fresko, jossa on yli 390 ihmishahmoa. Michelangelo ei tehnyt kuvaan kehystä, joten teos on kuin osa kappelin seinien ulkopuolelle jatkuvaa laajaa kokonaisuutta. Jeesus on valtaistuimellaan pyhimysten keskellä ratkaisemassa elävien ja kuolleitten kohtalon. Maria on painautunut häntä vasten. Pelastetut nousevat alhaalta haudoistaan enkelten tukemina taivaaseen. Alhaalla oikealla näkyvät kadotukseen tuomitut matkalla manalaan, jossa heitä odottavat pelottavat paholaiset. Michelangelo oli tässä kuvauksessaan selvästi saanut vaikutteita Danten Jumalaisen näytelmän Helvetistä. Trenton kirkolliskokouksessa tehdyllä päätöksellä eräs Michelangelon oppilas määrättiin peittämään freskon hahmojen alastomuus. Onneksi tämä teki työnsä niin varovasti, ettei Michelangelon teos kärsinyt korvaamatonta vahinkoa.
Pelkästään fyysisenä suorituksena näiden valtavien freskojen maalaaminen kappelin kattoon ja seiniin, niiden yksityiskohtainen luonnosteleminen ja kattopintaan siirtäminen oli jättiläismäinen työ.
Subprime-laina
Subprime-laina on takaisinmaksukyvyltään keskimääräistä lainaajaa heikommalle lainanottajalle myönnetty laina. Lainan velallisen voidaan eri syistä olettaa normaalivelallista (prime) todennäköisemmin jättävän lainan osittain tai kokonaan takaisin maksamatta. Tällaisia syitä voivat olla esimerkiksi velallisen alhainen luottoluokitus, velan suuruus suhteessa tuloihin tai omaisuuteen, vakuuksien puuttuminen tai vähäisyys tai lainan muotoseikkojen kuten velallisen tunnistuksen tai asiakirjojen puute. Subprime-asiakkaalla siis yksinkertaisesti on huonompi luottoarvo kuin keskimääräisellä asiakkaalla.
Ennen subprime-lainojen yleistymistä kyseisillä asiakkailla ei käytännössä ollut mahdollisuutta saada esimerkiksi asuntolainaa, koska heillä ei välttämättä ollut työtä, muita tuloja tai omaisuutta. Nämä asiakkaat eivät siis olleet säästäneet rahaa voidakseen ostaa talon tai heillä oli aiempia maksuvaikeuksia tai puutteita luottotiedoissa.
Subprime-lainaa myönnettäessä annetaan lainaa siis asiakkaille, joilla keskimääräistä asiakasta todennäköisemmin ei tulevaisuudessa ole varaa maksaa lainaa takaisin. Lainojen ehdot, joita asiakkaat eivät joissain tapauksissa edes lue tai ymmärrä kunnolla niiden monimutkaisuuden vuoksi, ovat usein tiukkoja tai normaalista lainamarkkinasta (prime) poikkeavia. Useissa tapauksissa laina myönnetään hyvin korkealla korolla. Toisaalta lainan lyhennysaikataulu voi olla poikkeava, esimerkiksi lyhennykset voidaan sopia aloitettavaksi vasta tietyn laina-ajan kuluttua. Näin mahdollistetaan lainojen ottaminen asiakkaille, joille lyhennysten maksu ei ole mahdollista.
Subprime-lainojen määrä kasvoi nopeasti vuosina 1995–2003 Yhdysvalloissa. Lainoja otettiin vuonna 1995 65 miljardin dollarin arvosta, ja vuonna 2003 332 miljardin dollarin arvosta. Tänä aikana subprime-lainojen markkinaosuus vaihteli Yhdysvalloissa 10 % molemmin puolin. Vuonna 2006 lainoja otettiin 600 miljardin dollarin arvosta. Lainojen takaisinmaksuongelmat moninkertaistuvat lainojen korkojen noustessa parin vuoden kuluessa. Subprime-lainojen aiheuttama subprime-kriisi alkoi vuonna 2007.
Subprime-lainoja myönnettiin pääasiallisesti Yhdysvalloissa, mutta vastaavia lainoja oli muun muassa Britanniassa. Asiakkaiden lainoja paketoitiin kuitenkin joukkolainoiksi, joita johdannaisinstrumenttien ohella myytiin laajasti sijoittajille kaikkialle maailmassa. Näiden kautta varsinaisten lainojen luottovaikeudet levisivät maailmanlaajuiseksi ongelmaksi, kun joukkolainoiksi paketoidut lainat alkoivat subprime markkinoiden ongelmien vuoksi laajassa mitassa menettää arvoaan.
Charles Pomeroy Stone
Charles Pomeroy Stone (30. syyskuuta 1824 Greenfield, Massachusetts, Yhdysvallat – 24. tammikuuta 1887 New York, New York, Yhdysvallat) oli yhdysvaltalainen upseeri ja insinööri. Hän palveli Yhdysvaltain armeijassa Meksikon–Yhdysvaltain sodassa ja sisällissodassa. Hän toimi myös 12 vuoden ajan Egyptin kediivin joukkojen nykyaikaistajana. Viimeiset vuotensa Stone työskenteli Vapaudenpatsaan pystytystöiden pääinsinöörinä.
Sotilasura Yhdysvalloissa
Stone syntyi 1824 ja valmistui West Pointin sotilasakatemiasta 1845. Hän palveli Meksikon–Yhdysvaltain sodassa sotamateriaaliupseerina. Hän sai brevetin urheudestaan Molino del Reyn ja Chapultepecin taisteluista.
Meksikon-sodan jälkeen Stone tutustui 18 kuukauden ajan Euroopassa Ranskan, Preussin ja Ruotsin armeijaan. Hänet nimettiin 1851 uuden armeijan Tyynenmeren asehaaran sotamateriaalivastaavaksi. Stone päätti kuitenkin jättää armeijan 1850-luvun aikana elättääkseen perheensä paremmin.
Stone työskenteli hetken pankkiirina ja kullan välittäjänä, kunnes hän sai paikan laajan Meksikon Sonoran osavaltiossa järjestetyn mineraalikartoituksen ohjaajaksi. Hän oli joulukuussa 1860 viimeistelemässä kartoitusraporttia, kun kenraali Winfield Scott pyysi häntä järjestämään pääkaupungin Washingtonin puolustusta.
Stone nimettiin elokuussa 1861 vapaaehtoisten prikaatikenraaliksi ja hänet valittiin Potomacin armeijan oikean reunustan divisioonan johtoon. Stone johti joukkojansa 21. lokakuuta katastrofiin päättyneessä Ball’s Bluffin taistelussa. Tämän takia hänet pidätettiin helmikuussa 1862. Hän oli vangittuna kuuden kuukauden ajan, mutta häntä ei lopulta syytetty mistään. Stone vapautettiin elokuussa ja hänet määrättiin New Orleansiin Nathaniel Prentice Banksin joukkoihin. Hän toimi hetken aikaan Banksin esikuntapäällikkönä, kunnes hän jäi pois tehtävästä 15. huhtikuuta 1864. Kenraali Ulysses S. Grant antoi elokuussa Stonelle prikaatin V armeijakunnasta. Hän joutui kuitenkin eroamaan armeijasta 13. syyskuuta lavantaudin ja hermoromahduksen takia.
12 vuotta Egyptissä
Stone työskenteli sisällissodan jälkeen kaivosinsinöörinä Virginiassa. Hän hyväksyi vuoden 1870 alussa Egyptin kediivin kutsun tämän joukkojen esikuntapäälliköksi. Stone nykyaikaisti 12 vuoden ajan Egyptin armeijaa ja johti tusinaa tutkimus- ja kartoitusmatkaa Niilille ja sen ympäristöön.
Vapaudenpatsaan pystytyksen pääinsinööri
Britannian vallattua Egyptin vuoden 1882 lopulla Stone palasi Yhdysvaltoihin, missä hän sai paikan Vapaudenpatsaan rakennustöiden pääinsinöörinä. Stone sai paikan, sillä hänet tunnettiin loistavana organisaattorina. Hän valvoi rakentamisen aikana tavarankuljetuksia, varsinaisia rakennustöitä ja patsaan asentamista jalustaansa. Stone toimi myös 28. lokakuuta 1886 järjestetyssä patsaan vihkimistilaisuudessa suurmestarina.
Stone sai keuhkokuumeen tammikuussa 1887 ja kuoli 24. tammikuuta. Hänet haudattiin täysin sotilaskunnianosoituksin West Pointiin.
Pyhän Matteuksen kappeli
Pyhän Matteuksen kappeli oli Kempeleessä sijaitsevan Kauppakeskus Zeppelinin yhteydessä oleva kappeli. Kappeli alkujaan oli kauppakeskus Zeppelinin ja Oulun hiippakunnan tuomiokapitulin yhteishanke.
Kappeli vihittiin käyttöön kauppakeskuksen avajaisten yhteydessä 8. huhtikuuta 1992, jonka suorittivat piispa Olavi Rimpiläinen ja metropoliitta Leo. Zeppelinin kappeli oli Suomen ensimmäinen kauppakeskukseen sijoitettu kappeli.
Kappeli oli suunniteltu erilaisten toimitusten, kuten vihkimisen ja kasteiden suorittamiseen sekä hiljentymiseen. Kuitenkin sen toiminta viime vuosina vähentyi huomattavasti. Viimeisinä aikoina kappelissa oli yhteiskristillisten vapaaehtoisten järjestämä päivystys kerran viikossa. Muuten kappeli oli suurimmalta osin ollut suljettuna muun muassa siihen kohdistuneen ilkivallan takia.
Kappeli purettiin keväällä 2017.
Lähteet
64.90283°N, 25.53833°W
Black Sabbath: The Dio Years
Black Sabbath: The Dio Years on Black Sabbathin levy vuodelta 2007. Nimensä mukaisesti albumi sisältää materiaalia laulaja Ronnie James Dion aikaisilta Black Sabbath -albumeilta sekä kolme uutta studiokappaletta. Kokoelma oli myös lähtölaukaus Heaven and Hell -yhtyeelle, jolla nimellä vuosien 1980–1982 ja 1991–1992 Sabbath-kokoonpano (Dio, kitaristi Tony Iommi, basisti Geezer Butler ja rumpali Vinny Appice) toimi vuodesta 2007 eteenpäin.
Taustaa
Vuonna 2004 Rhino Records ja Warner Bros. julkaisivat Black Box: The Complete Original Black Sabbath 1970–1978 -boksin, joka sisälsi yhtyeen alkuperäis-kokoonpanon kaikki studioalbumit remasteroituna. Tämän jälkeen oli tarkoitus julkaista myös Ronnie James Dion aikaiset Sabbath-levytykset samaan tapaan boksina. Levy-yhtiö kysyi Tony Iommilta ja Ronnie James Diolta mahdollista ennenjulkaisematonta lisämateriaalia bonukseksi kokoelmalle. Iommi tapasi Dion Dio-yhtyeen konsertin jälkeen loppuvuonna 2005 ja miehet päättivät säveltää uutta materiaalia kokoelmalle. Vuoden 2006 alussa Dio ja Iommi työstivät kahdestaan kolme kappaletta Iommin kotistudiossa.
Lokakuussa 2006 ilmoitettiin, että vuoden 1980 klassisen Heaven and Hell -albumin tehnyt kokoonpano (Dio, Iommi, Butler ja rumpali Bill Ward) lähtee kiertueelle vuoden 2007 alussa promotoimaan tulevaa kokoelmaa Heaven and Hell -nimen alla. Yhtye tulisi soittamaan vain Dion aikaisia Sabbath-kappaleita, ja Black Sabbath -nimi päätettiin jättää pois sekaannusten välttämiseksi, koska yhtyeen alkuperäiskokoonpano laulaja Ozzy Osbournen johdolla oli tehnyt useita kiertueita vuosina 1997–2005 ja lisäksi nimetty Rock and Roll Hall of Fameen vuonna 2006.
Marraskuussa 2006 Bill Ward ilmoitti, ettei olisi mukana Heaven and Hell -yhtyeessä. Syyt tähän olivat musiikilliset erimielisyydet ja myös Wardin lojaalisuus alkuperäiskokoonpanoa kohtaan. Rumpaliksi tuli pikahälytyksellä Vinny Appice, joka oli ollut Sabbathin rumpalina vuosina 1980–1982 ja 1991–1992. Tämä oli myös loogisempaa, olihan Appice soittanut kolmella neljästä Dion kanssa tehdystä Sabbath-albumista. Uudet studiokappaleet viimeisteltiin koko yhtyeen voimin loppuvuodesta 2006.
Sisältö
Albumi sisältää kappaleita kaikilta Dion aikaisilta Black Sabbathin studio-levyiltä, sekä yhden kappaleen ("Children of the Sea") vuoden 1982 Live Evil -albumilta. Mukana ovat tunnetuimmat kappaleet, kuten "Neon Knights", "Heaven and Hell", "The Mob Rules" ja "TV Crimes". Ensimmäinen Dion aikainen Sabbath-albumi Heaven and Hell on parhaiten edustettuna kuudella kappaleella (jos "Children of the Sean" live-taltiointi lasketaan mukaan).
Jari Nyström
Jari Nyström (s. 8. kesäkuuta 1959 Pori) on suomalainen entinen jääkiekkoilija. Hänen pelipaikkansa oli hyökkääjä ja hän edusti koko uransa ajan Porin Ässiä.
Black Sabbath: The Dio Years
Sisältö
Kokoelmalla julkaistiin myös kolme täysin uutta studiokappaletta. "The Devil Cried" ja "Shadow of the Wind" edustavat raskasta, hidastempoisempaa ja doom metal -vaikutteista linjaa kolmannen kappaleen, "Ear in the Wallin" ollessa nopeatempoisempi, mutta kuitenkin raskas.
Jari Nyström
Ura
Nyström pelasi SM-liigassa yhteensä 334 ottelua, joissa hänen tehopisteensä olivat 96 + 78 = 174 ja jäähymääränsä 147 minuuttia. SM-liigan pudotuspeleissä hän pelasi 30 ottelua, joissa tehopisteitä kertyi 7 + 6 = 13 ja jäähyminuutteja 6. Nyström oli kahdesti voittamassa Ässille SM-hopeaa. Ennen liiga-uraansa hän pelasi Ässien riveissä neljä kautta nuorten SM-sarjaa.
Black Sabbath: The Dio Years
Julkaisu
Alkuvuodesta 2007 tiedotettiin, että tuleva kokoelma olisi aiemman tiedon useamman levyn boksin sijaan vain yksilevyinen sisältäen suurimmat Dion aikaiset Sabbath-klassikot sekä kolme uutta kappaletta ("The Devil Cried", "Shadow of the Wind" ja "Ear in the Wall"). Albumi julkaistiin huhtikuussa 2007 ja kappale "The Devil Cried" julkaistiin myös singlenä.
Albumista julkaistiin myöhemmin Euroopassa "Tour Edition" -versio, joka sisälsi neljä live-raitaa vuodelta 1981 ja vuonna 2008 julkaistiin MVI-versio (DVD-tekniikkaa käyttävä audio/video-formaatti), joka sisälsi Sabbathin Dion aikaisia videoita.
Hyvän vastaanoton saaneen kokoonpanon maailmankiertue alkoi saman vuoden maaliskuussa kestäen aina marraskuuhun saakka. Heaven and Hell-yhtye teki lisää kiertueita ja julkaisi myöhemmin kaksi live-albumia sekä studio-albumin The Devil You Know (2009) toimien lopulta aina laulaja Dion kuolemaan (toukokuu 2010) saakka.
Standardi-versio
¹ Uusia studiokappaleita.
UK Tour Edition
CD 1
CD 2
Syöksykierre
Syöksykierteen oikaisu tapahtuu painamalla jalkaohjaimella sivuperäsin täysin pyörimiselle vastakkaiseen suuntaan, jolloin pyöriminen lakkaa. Tämän jälkeen pienennetään kohtauskulmaa eli tuodaan ohjainta eteenpäin sakkaustilan poistamiseksi ja turvallisen nopeuden saavuttua oikaistaan kone kiihtyvästä syöksystä. Alkavan syöksykierteen tunnistaminen ja oikaisu kuuluvat yksityislentäjän lupakirjan (PPL, private pilot's licence) koulutukseen. Muistisääntö on "vastajalkaa ja sauva eteen".
Syöksykierteestä oikaisuun liittyy vakavasti otettava aistiharha vastakkaissuuntaisesta liikkeestä. Korvan kaarikäytävissä oleva neste jatkaa liikettään lentokoneen pyörimisen lakattua ja tämä aiheuttaa lentäjälle voimakkaan aistimuksen koneen pyörimisestä vastakkaiseen suuntaan. Lentäjä korjaa aistimuksen perusteella alkuperäisen liikkeen suuntaan ja joutuu näin juuri oikaistusta kierteestä uuteen saman suuntaiseen kierteeseen. Psykofysiologisilla testeillä lentäjiä valitessa pyritään karsimaan alalta pois ne ihmiset, joilla tällainen harha-aistimus on voimakas.
Ilmailun alkuaikoina syöksykierre oli erityisen vaarallinen, koska monet konetyypit eivät oienneet siitä lainkaan ja monet muutkin oikenivat vain vaihtelevin oikaisutoimin (mm. moottoritehosta riippuen). Lentokone voidaan myös suunnitella sellaiseksi, ettei se mene syöksykierteeseen lainkaan. Tällaisia ovat mm. monet purjekoneet.
Syöksykierrettä ei tule sekoittaa lattakierteeseen, joka on erittäin vaarallinen tila ja johtuu koneen painopisteen joutumisesta liian taakse pituusakselilla.
McLaren MP4-16
Adrian Neweyn suunnittelema auto muistutti ulkonäöltään tallin edellisvuonna käyttämää MP4-15-autoa, mutta lähes jokaista osaa oli uudistettu. Auton suurimmaksi ongelmaksi muodostui Mercedes-Benzin F0110/K-moottorin huono luotettavuus.
Tekniset tiedot
Henkilökunta
Runko
Voimansiirto
Moottori
Mercedes-Benz Ilmor F0110/K
Top Eleven Football Manager
Top Eleven Football Manager on serbialaisen peliyhtiön Nordeuksen kehittämä jalkapalloaiheinen online-peli. Pelissä pelaaja perustaa itselleen jalkapallojoukkueen ja voi ostaa ja myydä sen pelaajia.
Top Eleven julkaistiin Facebookiin toukokuussa 2010. Top Eleven on yksi maailman suosituimmista urheiluaiheisista simulaatiopeleistä Appstoren mukaan.
Peli uudistui täysin tammikuussa 2015. Uudistuneen pelin ensimmäinen versio tunnettiin nimellä Top Eleven 2015. Uusin peliversio taas kantaa nimeä Top Eleven 2022.
Pelaaminen
Pelissä käytetään kahta erilaista maksuvälinettä, rahaa ja Tokeneita. Rahalla voi esimerkiksi hankkia pelaajia huutokaupassa, maksaa pelaajapalkkoja ja rakentaa stadionia.
Yksi pelin taso ja ns. kausi kestää 28 päivää eli neljä viikkoa.
Jerry Winholtz
Jerry Elmer Winholtz (5. elokuuta 1874 Iowa – 16. kesäkuuta 1962) oli yhdysvaltalainen vapaapainija. Hän kilpaili vuoden 1904 kesäolympialaisissa Saint Louisissa ja sai siellä –71,7 kg-luokassa pronssia.
Top Eleven Football Manager
Pelaaminen
Jokaisen sarjan kahdeksan parasta nousevat sarjaporrasta ylemmäksi, joista neljä parasta pääsevät Mestareiden Liigaan seuraavaksi kaudeksi. Sijoille 5.-8. päässeet pääsevät Superliigaan. Liigan ja Mestareiden Liigan/Superliigan lisäksi pelissä jokainen joukkue osallistuu myös cupiin. Mikäli pelaaja ei sijoitu kahdeksan parhaan joukkoon, hän jatkaa samalla tasolla kuin ennen.
Jokaisen kauden päätteeksi joukkueen pelaajien taso laskee yhdellä asteikolla. Pelaajien tasoa pystyy hallitsemaan treenaamalla heitä, tai hankkimalla halutulle pelaajalle henkilökohtaisen valmentajan, jolloin pelaajan kyvykkyyttä voi vapaasti säädellä.
Pelaaja rakentaa itselleen myös stadionin pienestä hiekkakentästä jopa 260 000 katsojaa vetäväksi huippuluokan stadioniksi.
Suomalaiset internointileirit toisen maailmansodan jälkeen
Internointileirejä oli kahdeksan: Uotin parantola Lempäälässä, Rääpiälän kartano Hämeenlinnassa, Tyynelän lepokoti Oitissa, Pienviljelysneuvojaopisto Hyvinkäällä, Maamieskoulu Loimaalla, Luonnonmaan kylpylä Paimiossa, Koulukeskus Pohjankurussa, Knipnäsin sairaala Tammisaaressa ja Palaavien suomalaisten leiri Hangossa.
Aluksi leireille internoitiin Suomessa olleet Saksan ja Unkarin kansalaiset. Myöhemmin niille vietiin myös heidän suomalaissyntyiset aviopuolisonsa ja äitien mukana lapset. Suomalaissyntyisiä internoituja oli 170. Internoidut menettivät omaisuutensa Neuvostoliitolle. Valtaosa internoiduista vapautui maaliskuussa 1946, mutta vasta kesällä 1947 viimeiset 14 karkotettiin Saksaan, Neuvostoliiton miehitysvyöhykkeelle.
Suomen hallitus aikoo keväällä 2014 laatia lakiesityksen, että internoiduille maksettaisiin korvauksia eristysajalta takautuvasti. Tämä perustuu siihen, että internointi katsotaan ihmisoikeuksien vastaiseksi.
Georgijs Pujacs
Georgijs Pujacs (s. 11. kesäkuuta 1981 Riika, Latvian SNT, Neuvostoliitto) on latvialainen jääkiekkopuolustaja, joka edustaa latvialaista Dinamo Riikaa.
Jumalan laki
Jumalan laki on uskonnollisissa kirjoituksissa esiintyvä laki, jonka katsotaan saavan alkunsa suoraan Jumalan tahdosta. Jumalan lain katsotaan olevan ihmisen tahdosta riippumaton samoin kuin luonnollinen laki eikä ihminen voi muuttaa sitä omilla toimillaan.
Kristinuskossa
Jumalan laki on niin sanottu rakkauden laki, joka kehottaa ihmisiä rakastamaan Jumalaa, lähimmäisiään ja myös itseään. Lain suurimmat käskyt ovat: ”rakasta Herraa sinun Jumalaasi kaikesta sydämestäsi, kaikesta sielustasi ja kaikesta mielestäsi” ja ”rakasta lähimmäistäsi niin kuin itseäsi”. Näin opetti Jeesus.
Jumalan laki pitää sisällään myös kymmenen käskyä, jotka Jumala julisti Hoorebin vuorelta Israelin kansalle pian heidän Egyptin orjuudesta vapautumisen jälkeen Kymmenen käskyä selvittää tarkemmin miten ihmisten tulisi rakastaa Jumalaa ja lähimmäisiään. Edelleen Mooseksen kirjoissa, myös osittain Uudessa Testamentissa, olevat useat kymmenet moraalisäännöt selventävät kutakin käskyä tarkemmin. Esimerkiksi vuorisaarnassa Jeesus opetti käskyn ”älä tapa” kieltävän myös toisen ihmisen ”tappamisen ja nujertamisen” vihaamalla ja halveksivilla sanoilla.
Jeesus opetti, että Jumalan laki ja jokainen sen käskyistä on voimassa ikuisesti ja että mikään käskyistä ei muutu. Jumalan laki ilmaisee miten Jumala haluaisi ihmisten elävän ja kohtelevan toisiaan. Sen tutkiminen paljastaa myös synnin, jota ei saisi tehdä. Apostoli Johannes kirjoittaa synnin olevan Jumalan lain rikkomista.
You Can’t Do That on Stage Anymore, Vol. 2
You Can't Do That on Stage Anymore, Vol. 2 on Frank Zappan vuonna 1988 julkaistu livealbumi. Albumin kappaleet on nauhoitettu Zappan kolmelta esiintymiseltä Helsingin Kulttuuritalolla vuonna 1974, mistä juontuu albumin lisänimi The Helsinki Concert.
Suomeen liittyvät kulttuurimaininnat
Room Service -kappale vitsailee ryhmän kohtelusta hotellissa ja ravintoloissa. Approximate liittyy polttareihin, joissa Zappa oli mukana. Seurue oli häävastaanotolla ja mahdollisesti myös itse häissä. Satumaa on suomalainen tango jonka yhtye yrittää laulaa suomen kielellä.
AXA
AXA tai AXA Group on ranskalainen, maailman suurimpien joukkoon lukeutuva vakuutusyhtiö. Nimellä AXA yhtiö on toiminut vuodesta 1985, kun silloinen Mutuelles Unie osti Drouot'n ja syntynyt yhtiö etsi uuden nimen.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla AXA Group oli vuonna 2016 sijalla 26; vakuutusyhtiö katsottiin samalla Forbesin usean muuttujan luokittelulla Ranskan toiseksi suurimmaksi pörssiyhtiöksi. Yrityksen markkina-arvon Forbes raportoi olevan 61,9 miljardia Yhdysvaltain dollaria (toukokuussa 2016) ja liikevaihdon 129,81 miljardia dollaria (2015). Vakuutuskonsernin palveluksessa oli yhteensä 98 279 henkilöä.
Ezra Miller
Ezra Matthew Miller (s. 30. syyskuuta 1992 New Jersey ) on yhdysvaltalainen näyttelijä. Hänet tunnetaan elokuvista Poikani Kevin (2011) ja Elämäni seinäruusuna (2012). Hän on näytellyt myös yksittäisissä jaksoissa muun muassa televisiosarjoissa Californication, Kova laki: Erikoisyksikkö ja Kallista kipua.
Lokakuussa 2014 Warner Bros. ilmoitti, että Miller on valittu näyttelemään Salama-supersankaria DC Comicsin sarjakuviin perustuvassa elokuvasarjassa. Hahmo teki lyhyen ensiesiintymisensä vuonna 2016 elokuvassa Batman v Superman: Dawn of Justice ja esiintyi myöhemmin elokuvassa Justice League (2017). Hahmon oma sooloelokuva The Flash saa ensi-iltansa vuonna 2022.
Miller näytteli vuoden 2016 elokuvassa Ihmeotukset ja niiden olinpaikat hahmoa nimeltä Valio Barebone. Elokuva perustuu Harry Potter -kirjojen ja elokuvien maailmaan.
Vuodesta 2022 lähtien Milleria on syytetty häiriökäyttäytymisestä, pahoinpitelystä ja murtautumiseen liittyvistä välikohtauksista, jotka johtivat useisiin pidätyksiin ja syytteisiin. Milleriä on syytetty myös alaikäisen groomingista.
Ura
Millerin ura elokuvassa alkoi vuonna 2008 Antonio Camposin elokuvassa Afterschool, jossa Miller esitti teini-ikäistä sisäoppilaitoksessa asuvaa poikaa, joka kuvaa vahingossa kahden luokkatoverinsa huumekuolemat, minkä jälkeen häntä pyydetään kokoamaan muistovideo. Seuraavana vuonna Miller esiintyi City Islandilla Andy Garcíana, Julianna Marguliesin ja Steven Straitin kanssa. Vuonna 2010 Miller näytteli Beware the Gonzo -elokuvan pääosassa ja hänellä oli sivurooli Every Day -elokuvassa, jotka molemmat saivat ensi-iltansa Tribecan elokuvajuhlilla. Sen jälkeen Miller esiintyi BBC Filmsin draamassa Poikani Kevin (2011) yhdessä Tilda Swintonin ja John C. Reillyn kanssa. Elokuvan käsikirjoitti ja ohjasi Lynne Ramsay. Elokuva perustui amerikkalaisen Lionel Shriverin vuoden 2003 samannimiseen romaaniin. Televisiossa Miller näytteli Damienia Showtin-hittikomediasarjassa Californication. Miller esiintyi Royal Painsissa Tucker Bryantina kahden kauden ajan. Vuoden 2012 elokuvasovituksessa romaanista Elämäni seinäruusuna Miller näytteli Patrickia näyttelijöiden Logan Lerman ja Emma Watsonin rinnalla.
Miller näytteli Valio Barebonea vuoden 2016 elokuvassa Ihmeotukset ja niiden olinpaikat, joka on Harry Potter -elokuvasarjan jatko-osa. Hän uusi roolinsa elokuvan jatko-osassa Ihmeotukset: Grindelwaldin rikokset, joka julkaistiin marraskuussa 2018. Miller näytteli myös Ihmeotukset: Dumbledoren salaisuudet -elokuvassa, joka julkaistiin huhtikuussa 2022.
Miller esittää Barry Allenia, eli salamaa Warner Brosin DC Comicsin elokuvassa. Miller esiintyi salamana ensimmäisen kerran cameosissa elokuvissa Batman v Superman: Dawn of Justice ja Suicide Squad ja jatkaen roolissaan yhtenä Justice Leaguen päärooleista. Miller esittää hahmoa itsenäisessä elokuvassa The Flash, joka on määrä julkaista vuonna 2023. Miller osallistui Middle East Film and Comic Coniin vuonna 2018 edustaen hahmoaan DC Comicsin franchising-elokuvassa Justice League. Vuonna 2020 hän esitti salamaa uudelleen cameo-esiintymisessä Arrowverse-crossover-tapahtumassa, Crisis on Infinite Earths.
Joulukuussa 2020 Miller näytteli Trashcan Mania Paramount+ -televisiominisarjassa The Stand, joka perustuu Stephen Kingin samannimiseen romaaniin.
Yksityiselämä
Vuonna 2010 Miller seurusteli näyttelijä Zoë Kravitzin kanssa heidän kuvattaessaan Beware the Gonzoa.
Miller esiintyi queerina vuonna 2012, mutta välttää "queer"-tunnisteen käyttöä. Hän oli myös sanonut vuonna 2018: "Queer tarkoittaa vain ei, en tee niin. En tunnistaudu mieheksi. En tunnistaudu naiseksi. Tunnistan itseäni tuskin ihmisenä." Miller käyttää they/them-pronomineja, jonka GQ kirjoitti vuonna 2020 "terävänä kieltäytymisenä olla sukupuolierottu". Aiemmin Miller käytti kaikkia pronomineja vaihtokelpoisesti, mutta vuodesta 2022 lähtien they/them, it tai zir-pronomineja. Ilmoitettuaan kiinnostuneensa "suutelevista pojista" nuorena Miller sanoi: "Tapa, jolla valitsisin tunnistaa itseni, ei olisi homo. Olen vetänyt enimmäkseen "sheitä", mutta olen ollut monien ihmisten kanssa ja olen avoin rakastamaan mitä tahansa." Miller kommentoi myös, että hänellä on "paljon todella upeita ystäviä, jotka ovat hyvin eri sukupuolta. En ole kovin rakastunut keneenkään erityisesti."
Insiderin mukaan Miller alkoi matkustaa yllään luodinkestävä liivi ja kantoi vähintään yhtä ampuma-asetta vuoden 2022 alussa, koska hän pelkäsi, että Ku Klux Klaani ja Federal Bureau of Investigation (FBI) -jäsenet seurasivat häntä. Tokata Iron Eyes, Millerin kumppani, viittasi myöhemmin luodinkestävään liiviinsä "muodikkaaksi turvatoimenpiteeksi vastauksena todellisiin hyökkäyksiin ja tappouhkauksiin."
27. tammikuuta 2022 Miller julkaisi Instagramissa videon, joka näytti uhkaavan Beulavillessa, Pohjois-Carolinassa toimivan Ku Klux Klanin jäseniä. Vastauksena Southern Poverty Law Center ilmoitti, ettei heillä ollut tietoa Klanin viimeaikaisesta toiminnasta Beulavillessä.
Sopimaton käytös
28. kesäkuuta 2011 keskellä Elämäni seinäruusuna -elokuvan kuvaamista Miller oli matkustajana ajoneuvossa, joka ajautui Pittsburghissa ojaan rikkinäisen jarruvalon vuoksi. Poliisi löysi Millerin hallusta kaksikymmentä grammaa marihuanaa. Näyttelijää syytettiin alun perin huumeiden hallussapidosta, mutta myöhemmin tuomari hylkäsi syytteen. Sen sijaan Milleria uhkasi 600 dollarin sakko kahdesta viittauksesta häiriökäyttäytymiseen. Miller huomautti myöhemmin: "Minusta ei mielestäni ole tarvetta salata sitä tosiasiaa, että poltan marihuanaa. Se on vaaraton kasviperäinen aine, joka lisää aistinvaraista arvostusta."
Tukehtumistapahtuma
6. huhtikuuta 2020 ilmestyi video, joka on sittemmin poistettu. Videossa Miller kuristi naista ja heitti hänet maahan. Variety vahvisti videon tapahtuneen Prikið Kaffihúsissa, baarissa Reykjavikissa, jossa Miller käy usein. Baarin työntekijä tunnisti videolla olevan Millerin, jonka henkilökunta saattoi pois tiloista tapahtuman jälkeen.
Havaiji
28. maaliskuuta 2022 Miller pidätettiin Havaijilla väitetyn fyysisen kiistelyn jälkeen asiakkaiden kanssa, kun hän oli käyttäytynyt siveettömästi asiakkaita kohtaan karaokebaarissa, ja häntä syytettiin häiriökäyttäytymisestä ja häirinnästä.
Suhde Tokata Iron Eyesin kanssa
Kesäkuussa 2022 Standing Rock Sioux -heimotuomioistuin antoi tilapäisen suojelumääräyksen Milleria vastaan ​​18-vuotiaan aktivistin Tokata Iron Eyesin puolesta. Tokatan vanhemmat Chase Iron Eyes ja Sara Jumping Eagle pyysivät oikeuden määräystä, koska Millerin väitettiin käyttäneen "väkivaltaa, uhkailua, väkivallalla uhkaa, pelkoa, vainoharhaisuutta, harhaluuloja ja huumeita" hallitakseen heidän lastaan. Millerin ja Iron Eyesin suhde alkoi vuonna 2016, kun Miller oli 23-vuotias ja Iron Eyes 12-vuotias. Iron Eyes lensi Lontooseen vuonna 2017 vierailemaan Millerin luona Grindelwaldin salaisuudet -elokuvan kuvauksissa. Iron Eyes lopetti koulun vuonna 2021 väitetysti Millerin seuraamisen vuoksi. Hänen vanhempansa väittivät myös oikeuden asiakirjoissa, että Miller oli aiheuttanut mustelmia heidän lapsensa kehoon ja että Miller oli manipuloinut heidän lastaan ​​uskomaan, että hän on transsukupuolinen. Myöhemmin Instagramissa julkaistiin syytteeseen teksti- ja videovastaukset, joiden kirjoittajan uskottiin olevan Iron Eyes. Hän kielsi tekstissä vanhempiensa syytökset; Vanhemmat kuitenkin vastasivat väittämällä, että heidän lapsensa ei hallitse sosiaalista mediaansa. Iron Eyes totesi videovastauksessa, että on hänen oma valintansa olla käyttämättä puhelinta. Lainvalvontaviranomaiset eivät ole 10. kesäkuuta 2022 mennessä löytäneet Milleriä ja Iron Eyesia jotka katosivat yhdessä. Miller julkaisi Instagram-tilillään viestejä, joissa hän pilkkasi tuomioistuimen yrityksiä löytää heidät, mutta on sittemmin poistanut ne.
Häirintäsyytökset
Äidille ja hänen 12-vuotiaalle lapselleen annettiin 16. kesäkuuta 2022 Massachusettsissa Milleriä vastaan ​​väliaikainen häirinnän estomääräys Millerin väitettyä uhkailevan naisen perhettä ja osoittaneen sopimatonta käytöstä lasta kohtaan. Äidin ja lapsen mukaan alun perin naapurin luona vieraileva Miller ilmestyi perheen taloon yllättäen luodinkestävä liivi päällään ja heilutellen asetta ennen kuin "kiusasi" lasta koskettamalla "epämiellyttävästi" hänen lantiotaan.
Vermontin maatilan tapaukset
Rolling Stone raportoi, että Miller on majoittanut Havaijilla Hilossa tapaamansa naista ja hänen kolmea lastaan ​​Millerin maatilalla Stamfordissa Vermontissa huhtikuun 2022 puolivälistä lähtien. Sekä nimettömistä että nimetyistä lähteistä sekä lasten isästä on saatu väitteitä, että aseet ja ammukset ovat helposti kaikkien 1–5-vuotiaiden lasten ulottuvilla ja että yksivuotias laittoi irrallisen luodin suuhunsa. Nainen väittää, että Miller on tarjonnut turvapaikan parantumiseen ja pakenemiseen lasten isältä, jonka hän väittää olevan väkivaltainen. Muita väitteitä ovat rynnäkkökiväärit, jotka on tuettu lasten pehmoeläinten pinoihin, ja ihmiset, jotka tupakoivat marihuanaa lasten edessä huoneissa, joissa ei ole kunnollista ilmanvaihtoa. Sama lähde julkaisi, että Miller on harjoittanut suurta, luvatonta marihuanan viljelytoimintaa ja kasvattanut huomattavasti enemmän marihuanaa kuin valtion sallima kahden kypsän kasvin raja.
Suomen ammattiin opiskelevien liitto – Sakki
Järjestö koostuu henkilö­jäsenistä, jäsen­opiskelija­kunnista sekä yhteisö­jäsenistä. Sakkia johtaa opiskelijoista koos­tu­va liitto­hallitus, jonka valit­see joka vuosi järjes­tet­tä­vä liitto­kokous. Lisäksi yhdistyksellä on palkat­tu­ja työn­tekijöitä, jotka pyörit­tä­vät päivit­täis­tä toimin­taa.
Järjestön toiminta
Järjestön tärkeimpiä yhteistyökumppaneita ovat valtakunnalliset sitoutumattomat opiskelijajärjestöt. Järjestö tarjoaa jäsenilleen maksullista opiskelijakorttia, jolla saa muun muassa valtakunnallisia matkustaja-alennuksia sekä paikallisia etuja. Sääntöjensä mukaan liiton tarkoitus on muun muassa toimia jäsentensä palvelu- ja edunvalvontajärjestönä kehittäen jäsenyyteen kuuluvia etuja.
Yhdistys tarjoaa jäsenistölleen neuvontaa. Yleensä kysymykset liittyvät työssäoppimiseen, arvosteluun, materiaalimaksuihin tai oppilaskunnan kuulemiseen.
Toiminta jaetaan palveluihin sekä edunvalvontaan. Sakki tuottaa koulutuksia ja tapahtumia jäsenillemme sekä ammattiin opiskeleville. Toiminnalla se tarjoaa opiskelijoille mahdollisuuden oppia ja päästä vaikuttamaan. Tämän lisäksi Sakki vaikuttaa ammatilliseen koulutukseen ja opiskelijoiden arkeen olemalla mukana eri hankkeissa sekä työryhmissä.
Historia
Sakki ry:n perustivat vuonna 1987 neljä SAK:hon kuuluvaa ammattiliittoa (Metallityöväen liitto, Rakennusliitto, VTY ja KTV) sekä yli 200 ammattiin opiskelevaa nuorta.
Amisbarometri
Amisbarometri on avoin data- periaatteeseen perustuva valtakunnallinen tutkimus opiskelevien arjesta. Ensimmäinen barometri julkaistiin vuonna 2015 ja uusimmat tulokset julkaistiin vuoden 2019 lopussa. Seuraava amisbarometri toteutetaan syksyllä 2021.
Next Step -messut
Sakki järjestää myös Suomen suurimmat Next Step- koulutus- ja työelämämessut. Valtakunnallisia messuja on järjestetty vuodesta 1990.
Messuilla esitellään peruskoulun päättäville jatko-opiskelumahdollisuuksia sekä tarjotaan ammattiin valmistuville tietoa työelämästä ja rekrytointimahdollisuuksia. Vuosittain messuilla vierailee noin 20 000 kävijää. Vuonna 2007 Sakki järjesti vastavalmistuville opiskelijoille ”Työelämään!”-messut, jossa opiskelijat kohtaavat työnantajat. Sittemmin uusi konsepti on siirretty osaksi Next Step -messuja. Next Step -messut järjestettiin edellisen kerran 22.–23.1.2014 Helsingin Messukeskuksessa.
Järjestön hallinto
Ylintä päätäntävaltaa käyttää liittokokous, joka järjestetään sääntöjen mukaisesti kahden vuoden välein. Liittokokouksessa hyväksytään toimintaa ohjaavat dokumentit kuten toimintasuunnitelma, strategia sekä poliittinen ohjelma (Amigaattori). Liittokokous valitsee myös hallituksen.
Sakkin jäsenopiskelijakunnat, jäsenet sekä yhteisöjäsenet ovat oikeutettu käyttämään päätösvaltaa liittokokouksessa. Sakkin säännöt määrittelevät,  kuka saa käyttää päätösvaltaa ja montako ääntä esimerkiksi yhdellä jäsenopiskelijakunnalla on käytössä. Sakkin aktiiviset jäsenet ovat yleensä myös henkilöitä, jotka päätyvät Sakkin hallitukseen.
Sakkin hallitus vastaa Sakkin strategisesta toiminnasta ja huolehtii, että liittokokouksen asettama toimintasuunnitelma toteutuu. Sakkin hallitus vastaa myös Sakkin henkilöstön palkkaamisesta ja on vastuussa liiton taloudesta yhdessä pääsihteerin kanssa. Sakkin poliittisessa toiminnassa noudatetaan liittokokouksen hyväksymää poliittista ohjelmaa (Amigaattoria), mutta sen ulkopuolella tehtävistä linjauksista vastaa hallitus.
Sakki on mukana erilaisissa hankkeissa, jotta ammattiin opiskelevien vaikuttavuutta voidaan kasvattaa ja parantaa entistä tehokkaammin. Hankkeiden painopisteet määrittelee liittokokouksen hyväksymä strategia, poliittinen ohjelma sekä toimintasuunnitelma.
Sakki on SOSTE Suomen sosiaali ja terveys ry:n jäsenjärjestö.
Toimisto
Sakkin henkilöstö vastaa operatiivisen toiminnan pyörittämisestä yhdessä hallituksen kanssa. Henkilöstö vastaa muun muassa liiton viestinnästä, tapahtumien ja koulutusten toteuttamisesta sekä valmistelee tulevan liittokokouksen materiaaleja yhdessä hallituksen kanssa. Sakkin hallitus hyväksyy viimeisenä kaikki liittokokoukseen menevät dokumentit.
Sakkin henkilöstön ja hallituksen jäsenet edustavat Sakkia eri työryhmissä. Sakkin linjat työryhmissä määrittelee liittokokouksen päättämä poliittinen ohjelma, toimintasuunnitelma sekä strategia. Työryhmissä nostetaan esiin myös oikeita kokemuksia opiskelijoilta, joita esimerkiksi Sakkin jäsenet ovat kertoneet Sakkin tapahtumassa.
HMS Axford
HMS Axford (viirinumero P3103) oli Britannian kuninkaallisen laivaston 1950-luvulla valmistettu Ford-luokan meritorjunta-alus.
Valmistus
Alus tilattiin William Simons and Companyltä Renfrewistä, missä köli laskettiin telakkanumerolla 796. Se laskettiin vesille 30. syyskuuta 1954 ja valmistui vielä samana vuonna. Alus nimettiin West Yorkshiressä olevan Axfordin kylän mukaan.
Palvelus
Alus poistettiin 1957 palveluksesta ja siirrettiin 1963 reserviin, mistä se myytiin 9. syyskuuta 1966 Nigerian laivastolle nimettynä Kadunaksi. Se romutettiin 1975.
Fredrik Bergstadi
Fredrik Bergstadi (2. kesäkuuta 1817 Pälkäne – 14. lokakuuta 1853 Turku) oli suomalainen opettaja, pappi ja kirjailija. Hän käytti nimimerkkejä Bdi, B-i ja F.B..
Pälkäneen Kukkolassa syntyneen Bergstadin vanhemmat olivat auskultantti Johan Reinhold Bergstadius ja Anna Katarina Lindström. Hän kävi Hämeenlinnan triviaalikoulua ja Turun lukiota ja pääsi ylioppilaaksi 1835. Bergstadi valmistui filosofian kandidaatiksi 1841 ja maisteriksi 1844. Hänet vihittiin papiksi 1845. Bergstadi toimi vt. opettajana Porissa ja Hämeenlinnassa. Hän oli Hämeenlinnan yläalkeiskoulun kollegana 1845–1848 ja Turun yläalkeiskoulun konrehtorina vuodesta 1848. Bergstadi oli vuosina 1851–1852 Sanomia Turusta-lehden toimittajana.
Adam Wilke
Adam Wilke (5. syyskuuta 1798 Lappee – 28. maaliskuuta 1847) oli suomalainen lahjoittaja.
Wilke oli alkujaan talollisen poika, hänen isänsä oli Juhan Simunanpoika Kiiski ja äitinsä Elisabet Eliaksentytär. Wilke-sukunimen hänelle antoi lappeenrantalaisen koulun rehtori. Wilke joutui varattomuuden takia lopettamaan opiskelunsa ja toimi sittemmin Hackmanin konttorissa kirjanpitäjänä. Hän oli Viipurin Kirjallisuusseuran perustajia ja testamenttasi noin 11000 ruplaa kansanvalistukseen seuran hoidettavaksi. Rahoilla perustettiin Viipuriin Wilken alkeiskoulu, joka toimi 1860–1892. Opettajana koulussa toimi runoilija J. H. Erkko. Seura lyötti 1960 Wilken muistomitalin.
Carl August Renvall
Carl August Renvall (28. helmikuuta 1823 Turku – 1. elokuuta 1853 Turku) oli suomalainen opettaja, sanomalehtimies ja kääntäjä.